o
ILOA ARKEEN
Kaikki ovet eivät ole Jumalan avaamia.
Kaikki hyvältä näyttävä ei ole Jumalasta.
Opi jättämään elämäsi Jumalan haltuun.
Seuraavana Iloa arkeen -ohjelmassa
Olen iloinen, että liityit seuraamme.
Tämänkertainen opetus on hyvin ravitseva.
Meidän ei tarvitse järkeillä ja murehtia kaikkia asioita.
Raamatussa ne jopa kielletään.
On helpompi sanoa se kuin todella tehdä niin ja luopua.
Itse olin riippuvainen järkeilystä.
Elämässäni oli ajanjakso, jolloin minun piti järkeillä kaikki asiat.
Muuten en pystynyt rentoutumaan.
Järkeily ja huolehtiminen vievät elämästä rauhan ja ilon.
Tänään opetan siitä, miten voi oppia -
sietämään epätietoisuutta ja luopumaan asioiden järkeilystä, -
jotta pystyy nauttimaan elämästä enemmän.
SL 16:9: "Ihmisen sydän aivoittelee hänen tiensä, -
mutta Herra ohjaa hänen askeleensa."
Herra ohjaa askeleitani joka päivä aamusta alkaen.
ATLANTA, GEORGIA
Mahtavaa!
Jumiudun ruuhkaan. Mitä teen?
Joko raivostun tai sanon: "Herra ohjaa askeleitani."
"Miksi Hän ohjaisi ihmisen ruuhkaan?"
Jos en olisi ruuhkassa, ehkä makaisin tien varressa kuolleena.
Sitä kutsutaan luottamukseksi.
Kaikella on tarkoitus, mutta meidän ei tarvitse tietää sitä.
Voimme käyttäytyä kuten lapsi: "Luotan sinuun, Iskä."
Luottamus on avain Jumalan valtakuntaan.
Jumalan valtakunta on mahtava paikka elää.
Se on vanhurskautta, iloa ja rauhaa Pyhässä Hengessä.
Luottamus on avain, joka avaa oven Valtakuntaan.
Lapsenkaltaisten on taivaan valtakunta.
Kokeilin sitä 2-vuotiaan lapsenlapseni kanssa.
Tyttö seisoi korokkeella. Sanoin: "Abigail, hyppää."
Mamma ottaa kiinni. Hän kutsuu minua mammaksi.
"Hyppää, Abigail, mamma ottaa kiinni."
Hän katsoi vuoroin minua ja lattiaa.
Ja hyppäsi.
Hän luotti minuun.
Hän ei kysynyt: "Miten otat minut kiinni?"
"Oletko varmasti tarpeeksi vahva?"
"Kummalleko käsivarrelle otat minut?"
"Miten kauan siihen menee?"
"Entä, jos et saa minua kiinni?"
Jos hän olisi kysellyt, se olisi loukannut minua.
Olemme loukanneet Jumalaa aika kauan.
Ruvetaan luottamaan Häneen.
Emme tarvitse vastauksia kaikkeen.
Meidän täytyy oppia sietämään epätietoisuutta.
Aikaisemmin säilytin mielenrauhani vain, jos tiesin kaikesta kaiken.
Pyöritin asiaa mielessäni, kunnes keksin tyydyttävän vastauksen.
Järkeilin ja pähkäilin. Vouhkasin sitä ystävieni kanssa.
Rukoukseni muuttuivat miksi- ja milloin-tuokioiksi.
"Miksi, Jumala, miksi? Milloin, Jumala, milloin?"
"Miksi käyttäydyin niin? Miksi tämä tapahtui?"
"Miksi, Jumala? Miksi seurakuntani ei kasva?"
"Miksi? Miksi? Milloin? Milloin?"
Kuulostaako tutulta?
"Mitä teen elämälläni? Mistä löydän puolison?"
"Ehkä se on tuo tai tuo?"
"Anon sitä Jeesuksen nimessä."
Jos sinulla on lapsia, mitä sanot heille, -
kun he istuvat takapenkillä ja kyselevät: -
"Koska ollaan perillä?"
Matkaa on jäljellä vielä 25 tuntia.
"Koska ollaan perillä?"
Vastaat: "Olemme perillä, sitten kun olemme perillä?"
Se on sana Herralta tätä iltaa varten.
"Suu kiinni! Nauti matkasta! Saavumme perille aikanaan."
"Jumala, mitä teen elämälläni?"
- Eri juttuja.
Vähän sitä ja tätä.
Ajanjakso sitä, toinen tätä. Vaihtelee.
Melkoista kyytiä
Juuri kun pääset jyvälle, Jumala päättää aloittaa jotakin muuta.
Hyvänen aika, älä pähkäile huomista, elä tätä päivää.
Huolehtiminen ja pähkäily vie meiltä voiman elää tätä päivää.
Saamme voiman elää tätä päivää.
Jumala sanoo: "Riittää kullekin päivälle oma vaivansa."
Sano: "Herra ohjaa askeleitani."
Sano se noin 200 kertaa seuraavan vuoden aikana.
Ehkä sitten alat uskoa sen.
Seuraavan kerran, kun juutut ruuhkaan tai kassajonoon -
ja haluat äkkiä pois...
Kassit autoon ja kotiin!
Sinulla on aikataulu!
Minulla on kiire! Etkö huomaa?
Minulla on ristikoru ja kalatarra. Etkö tajua, että olen uskova!?
Pistäkää vauhtia!
Joku puristi mehua, mutta hedelmä olikin kuiva.
Vanha, kuihtunut, mauton uskova...
"Miksi se tapahtui minulle? En ymmärrä..."
- Miksi ei? Sitä tapahtuu kaikille muillekin!
Sananlaskut 16:25
Olemme läpimurron kynnyksellä.
Nautitko tästä?
SL 16:25: "Moni luulee omaa tietään oikeaksi, -
vaikka se on kuoleman tie."
Täytyy olla varovainen!
Voimme järkeillä asioita. Ne voivat näyttää ja tuntua hyviltä.
Ellei Pyhä Henki johda elämäämme, asiat menevät sotkuun.
Meidän täytyy rukoilla, että Jumala sulkee väärät ovet -
ja avaa oikeat ovet.
Joskus Jumala sulkee ovia.
Olemme katkeria muille, -
sillä meistä tuntuu, että he ottavat sen, mikä kuuluisi meille.
Emme luota Jumalaan.
Ehkä Jumala sulkee oven, jotta Hän voi avata uuden.
Jumala ei avaa uutta ovea, ellei Hän saa sulkea ensin avointa ovea.
Ellet kuuntele Jumalaa, sinut pitää työntää ulos pesästä.
Noin 20 v. sitten Jumala kehotti minua lopettamaan päivätyön.
Olin hyvin itseriittoinen.
Tienasin hyvin. Davella ja minulla oli 3 lasta.
Minusta oli kivaa, että rahaa oli.
Olin uskossa, mutten piitannut luottamisesta.
Halusin, että tilillä oli rahaa.
Jumala laski asian sydämeeni. En käske ketään tekemään niin.
Minulla ei ollut aikaa palvelutehtävälleni.
Minulla oli paljon ongelmia, mutta ei aikaa työstää niitä.
Tottelin Jumalaa osittain: hankin osa-aikatyön.
Jumala ei koskaan käskenyt minua hankkimaan osa-aikatyötä.
Sen sijaan, että tottelisimme Jumalaa, teemme uhrauksia.
Toivomme Hänen olevan tyytyväinen.
Jumala haluaa kuuliaisuutta enemmän kuin uhreja.
Uhrasin puolet tuloistani.
Ja odotin siunauksia.
Aloitin osa-aikatyön, mutta Jumala oli päättäväinen.
Sain potkut.
En ollut ihminen, joka sai potkuja.
Olin hyvä työntekijä, aina johtotehtävissä. Ja sain potkut!
Älynjättiläisenä aloin miettiä: -
"Voi olla, että Jumala ei ehkä halua, että käyn töissä."
Jotkut teistä näyttävät järkyttyneeltä.
"Ehkä Jumala on sittenkin yrittänyt puhua minulle."
Meillä on hauskaa tänä iltana.
Sanomme: "Jumala, puhu minulle, puhu minulle, johdata..."
Heti kun Hän tekee jotakin, kysyt: "Mitä tämä on?"
"Jumala, tee jotakin. En kestä tätä tylsää elämää. -
Tee jotakin tai muuten kuolen."
Kun Jumala yrittää tehdä jotakin, pelästyt.
"Mitä tämä on? En tajua. Kaikki on niin epävakaata. -
Ystävät jättävät minut. Menetin työpaikkani. En tajua."
Ehkä juuri ne ystävät tai työ sitovat sinua.
Haastan sinut rukoilemaan: -
"Jumala, avaa ovia, joita kukaan ei voi avata, -
ja sulje ovia, joita kukaan ei voi sulkea."
Rukoile sitä säännöllisesti ja kiinnitä turvavyö, -
sillä asiat alkavat muuttua.
Harjoitellaan: "Jumala, avaa ovia, joita kukaan voi avata."
"Sulje ovia, joita kukaan ei voi sulkea."
Kun alkaa tapahtua, älä ala raivota läheisillesi.
Jeesus rakas...
Kuinka moni alkaa nähdä asioita uudessa valossa?
Kuinka moni miettii: "O-ou... -
Olen rukoillut, että Jumalan tahto tapahtuisi... -
Minusta tuntuu, että tämä on sitä..."
Rukoilemme: "Jumala, muuta minua. -
Haluan olla kuin Sinä, Jeesus. Muuta minua."
Kun Jumala alkaa puhutella, kurittaa ja korjata sinua, masennut
Hämmennyt ja synkistyt.
Sananlaskut 20:24
Voi kun olen hyvällä tuulella.
Eilen minun teki mieli lyödä jotakuta.
Eikö olekin näin?
Olin kaupassa näiden neljän saarnaajan kanssa.
Käskin heitä sekä miestäni ja tytärtäni rukoilemaan, -
sillä minusta tuntui, että olisin voinut läimäistä jotakuta.
Nousin aamulla ylös, mutta kaikki hormonit jäivät sänkyyn.
Tuntuuko tutulta?
"Jättäkää minut rauhaan!"
On parempi puhua siitä, rukoilla, nauraa asialle ja jatkaa matkaa.
He kiusasivat minua koko päivän.
He muka karttoivat minua.
Tekee hyvää joskus nauraa ongelmilleen sen sijaan, -
että ottaa kaiken haudanvakavasti.
15 vuotta sitten olisin ajatellut näin: -
"Miksi minusta tuntuu tältä tänään?"
"Onko tämä esirukousta vai puhutteleeko Jumala minua?"
"Olenko tehnyt syntiä? Mikähän on vialla?"
"Ehkä täällä on demoneja, joita minun pitää nuhdella."
"En tiedä, mitä tämä on, mutta tuntuu vakavalta."
En ymmärrä vieläkään, miksi minun teki mieli lyödä jotakuta.
Halleluja! En lyönyt ketään. Ja tässä olen, julistamassa Sanaa.
Ylistys Jumalalle
Kun elämässä on asioita, joista et pidä, -
älä ota sitä niin raskaasti.
Älä yritä pähkäillä kaikkea.
Ei tarvitse pohtia, mistä kaikki oudot ja hassut tunteet johtuvat.
"Miksi minusta tuntui siltä? Miksi tein noin? -
Miksi sinä teit näin? Miksi Jumala teki noin?"
Hanki uusi asenne: "En välitä"
En välitä, en välitä, en välitä...
Halleluja!
Sananlaskut 20:24
"Herra ohjaa ihmisen askelet, kukapa arvaa tiensä suunnan?"
Jumalan ajatukset ja suunnitelmat -
ovat niin paljon korkeammat kuin meidän ajatuksemme.
Jos Herra ohjaa askeleitamme ja Hänen suunnitelmansa ovat suuret, -
kuinka voimme odottaa ymmärtävämme niitä?
Kun käyt läpi asioita ja päädyt toiselle puolelle, -
katsot niitä toiselta kantilta: "Nyt ymmärrän."
Miksi Jumala ei anna meidän ymmärtää niitä tällä puolella?
Se on lihan ristiinnaulitsemista, itselle kuolemista, -
luottamisen opettelua ja lapsenkaltaiseksi tulemista.
Se auttaa meitä kasvamaan hengellisesti, -
jotta pystymme turvautumaan Herraan ja toteuttamaan Hänen tahtonsa.
Pysyitkö mukana?
Kuinka usein sanomme: -
"Jos olisin silloin tiennyt...
sen mitä tiedän nyt"
Tyttäremme Sandra ei kuunnellut neuvoja.
Nuoren elämässä on vaihe, jolloin he luulevat tietävänsä kaiken.
Oletko huomannut?
On hassua, kun 18-vuotias ei kuuntele neuvoja.
Hän luulee tietävänsä kaiken.
Ihminen ei tiedä mitään, ellei ensin huomaa, ettei tiedä mitään.
Vasta sitten voi oppia jotakin, kun on vähän nöyryyttä.
Raamatussa sanotaan, että Herran pelko on viisauden alku.
Tyttäreni ei halunnut kuulla neuvojani.
Hän sanoi: "Teen omat päätökseni. -
Minulla on oma elämäni. En halua kuulla mielipidettäsi."
Hän on muuttunut.
Nykyään hän kyselee mielipidettäni koko ajan.
Hän kysyy, että eikö tämä olekin ihmeellistä?
Joku sanoi hänelle: -
"Mitä vanhemmaksi tulet, sitä viisaammaksi äitisi muuttuu."
Mitä vanhemmaksi tulet, sitä viisaammaksi vanhempasi muuttuvat.
Nuorena ihminen ajattelee, että kaikki muut ovat tyhmiä.
Maailman typerin ajatus, oli sitten 18- tai 80-vuotias -
on se, että luulee tietävänsä kaikesta kaiken.
Tosiasia on, että kukaan ei voi tietää kaikkea.
Kaikkien täytyy kuunnella muita ihmisiä.
Kaikki tarvitsevat silloin tällöin hyviä neuvoja.
Kaikkien täytyy turvautua Jumalaan, -
ja luottaa Häneen koko sydämestä ja sielusta.
Amen?
Pähkäily melkeinpä tuhosi elämäni.
Olin hyväksikäytetty ja tarpeeni olivat laiminlyötyjä.
Pelko teki minusta hyvin itseriittoisen.
Halusin tietää kaikesta kaiken.
Elämässäni oli ollut yllätyksiä, joista suurin osa oli kamalia.
En halunnut olla kenestäkään riippuvainen.
Kokemukseni mukaan tarvitsevuus tuotti tuskaa.
En halunnut luottaa kehenkään, sillä kokemukseni mukaan -
se aiheutti vain tuskaa ja pettymyksiä.
Jumala alkoi opettaa, että asioiden pähkäilyn oli loputtava.
Olin koko ajan turhautunut ja kipuileva.
Olin uudestisyntynyt, täyttynyt Pyhällä Hengellä, -
minulla oli kirjat ja nauhat. Kävin seminaareissa.
Tein samoja asioita kuin muutkin. Mutta olin silti onneton.
Hengen hedelmistä kaikkein tärkeimmät ovat rauha ja ilo.
Kuulitko mitä sanoin?
Kaikkein tärkeimmät hengen hedelmät ovat rauha ja ilo.
Niitä on tavoiteltava ensin, sillä ilman niitä muista ei ole hyötyä.
Luin taannoin Saarnaajaa. Salomo kirjoittaa jatkuvasti: -
Ellet nauti elämästä, kaikki on turhaa.
Ellet nauti elämästä, kaikki on turhaa, vailla merkitystä.
Monia vuosia, vaikka palvelutehtäväni laajeni, -
en nauttinut elämästäni.
Yritin pähkäillä, murehtia ja järkeillä.
Olin usein poissa tolaltani.
Mitä järkeä on siinä, jos saisit Jumalalta kaiken mitä pyydät, -
mutta et nauti siitä?
Miksi hankkia lapsia, jos ei iloitse heistä?
Miksi mennä naimisiin, ellei iloitse kumppanistaan?
Miksi hankkia isompi talo, jos ei pysty iloitsemaan siitä?
Jos vain siivoat ja saat raivokohtauksia, -
mitä hyötyä on koko talosta?
Miksi hankkia rahaa, jos ei pysty iloitsemaan siitä?
Ensimmäinen talomme oli kiva. Meillä oli pieniä lapsia.
Olin hysteerinen. Halusin, että koti näyttää täydelliseltä.
Se ei ole mahdollista, kun on pieniä lapsia.
Se ei ole mahdollista.
Siisteys on eri asia kuin siivoushulluus.
Lapsesi voivat olla siinä rumbassa pallo hukassa.
He eivät tiedä, mistä sitä palloa on lupa etsiä.
Käskin lapsiani: "Menkää leikkimään."
"Älkää häiritkö minua. Menkää leikkimään."
He valitsevat leluja ja sanon: "Siivotkaa tuo sotku!"
"Sotkette aina. Siivotkaa!"
He tulevat takaisin ja sanon: "Menkää leikkimään!"
"Menkää leikkimään kavereittenne kanssa!"
He tulevat sottaisena ja sanon: "Älkää tuoko likaa!"
He tuovat ystäviään ja sanon: "En halua nähdä heitä nyt."
Järkeily ja huolehtiminen ovat kontrolloimista.
Haluamme kontrolloida asioita.
Haluamme välttää epämiellyttäviä yllätyksiä.
Meidän täytyy luopua siitä ja alkaa luottaa Jumalaan.
Jeesus haluaa meidän nauttivan elämästä, jonka edestä Hän kuoli.
Meidän täytyy oppia -
kohtaamaan tilanteita ilman pähkäilyä ja huolehtimista.
Tänään tarjoamme 5-osaista opetussarjaa, jonka otsikko on -
Has Anyone Seen My Mind? (Kuka on nähnyt ajatukseni?)
Harkitse asiaa. Sarja sisältää yli 5 tuntia voideltua opetusta.
Puhujana on henkilö, joka on kokenut elämässään monenlaista.
Kun opetan, en laadi saarnoja vain joidenkin kirjojen mukaan.
Olen kokenut nämä asiat ja tiedän, että Sana toimii.
Jos uudistut, alat nautit elämästä enemmän kuin voit kuvitella.
Seuraavaksi saat lisätietoja tuotteesta.
Siunausta!
Ongelmia
Huolia
Pelkoa
Tuntuuko, että menetät järkesi?
Toivot, että jokin muuttuu ja antaa etsimiäsi vastauksia.
JMM on julkaissut opetussarjan joka vastaa kysymyksiin, -
kuten "Onko oikein tuoda ongelmat Jumalan eteen?"
"Välittääkö Jumala ongelmistasi?"
ja "Missä Jumala on, kun on vaikeaa?"
Jumala on maailman valo.
Sarjassa opetetaan, miten Jumalan valo -
tuo elämääsi rauhaa, tyydytystä ja vapautta elämän ongelmista.
Tilaa 5-osainen sarja -
ruudussa näkyvästä numerosta -
tai www.joycemeyer.org-sivustosta.
Elämä on täynnä yllätyksiä.
Huomaamme taistelevamme huolestumisen, ahdistumisen, -
turhautumisen, epäilyn ja pelon ajatuksia vastaan.
Ne voivat uuvuttaa meidät.
Ajattelin, että en ansaitse tätä, en ole tarpeeksi hyvä, -
en ole sen arvoinen. Minun piti saada ajatukset hallintaan.
V:sta 1995 alkaen Joyce Meyerin menestyskirja -
Battlefield of the Mind (Mielen taistelukenttä), -
on auttanut miljoonia ihmisiä -
vapautumaan negatiivisista ajatuksista ja tunteista.
Nyt Joyce Meyer on kirjoittanut -
Battlefield of the Mind -mietelausekirjan.
Se opastaa syvempään rauhaan ja auttaa muuttamaan ajatustapoja.
Battlefield of the Mind -mietelausekirja -
sopii Raamatun tutkimiseen ja pienryhmätyöskentelyyn.
Battlefield of the Mind -kirja on saatavana nyt.
Tilaa kirja ruudussa näkyvästä numerosta -
tai Internet-osoitteesta www.joycemeyer.org
Kuukausittain ilmestyvä lehtemme -
on uudistunut ulkoasultaan ja sisällöltään.
Soita ja tilaa Enjoying Everyday Life -lehti -
toimitettuna kerran kuukaudessa kotiisi aivan ilmaiseksi.
Enjoying Everyday Life (Iloa arkeen) -lehti -
sisältää juttuja, todistuksia, erikoisteemoja ja opetusta, -
jotka auttavat sinua saamaan iloa arkeesi.
Tulevaa ohjelmistoa: -
Lapsena meitä kiellettiin puuttumasta muiden asioihin.
Miksi unohdamme tämän, kun tulemme aikuisiksi?
Miksi haluamme tietää muiden asioista kaiken ja juoruta niistä?
Seuraa Iloa arkeen -ohjelmia!
Joyce Meyer uskoo, että Jumalalla on elämääsi varten suunnitelma -
ja että sinulla on mahtava tulevaisuus.
Kumppanuutesi on tärkeä avain siihen tulevaisuuteen, -
koska Joyce pääsee vaikuttamaan säännöllisesti.
Hän antaa uusia näkemyksiä ja tietoja Sanasta television, -
opetusvideojen, lehden ja uutiskirjeiden kautta.
Lisäksi kun ryhdyt kumppaniksi, -
vaikutat miljoonien ihmisten elämään ympäri maailman.
Soita tai kirjoita meille ja auta meitä viemään mullistava sanoma -
jokaiselle kansalle, jokaiseen kaupunkiin, joka päivä.
Jos sinulla on tarpeita tai rukouspyyntöjä, ota yhteyttä.
Käännymme kanssasi Jumalan puoleen.
Käy myös Internet-sivuillamme: www.joycemeyer.org
Löydät sieltä tärkeitä tietoja toiminnastamme.
Voit katsella Joycen opetusvideoita
konferenssiaikatauluja ja käydä online-kirjakaupassa.
Ota yhteyttä tänään, kun jatkat matkaa iloiten arjesta.
Suomennos: Marianne Tenetz